
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ТЕРРИТОРИЙӖНЧЕ 
ПРАВӐН ТАВРАЛӐХ ХУТЛӐХНЕ СЫХЛАССИПЕ
ТАТА ЭКОЛОГИ ХӐРУШСӐРЛӐХНЕ ТИВӖҪТЕРЕССИПЕ ҪЫХӐННӐ УЙРӐМ ХУТШӐНӐВӖСЕНЕ ЙӖРКЕЛЕССИ
ҪИНЧЕН" САККУННЕ УЛШӐНУСЕМ 
КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи ҫу уйӑхӗн 17-мӗшӗнче
йышӑннӑ

1 cтатья
Чӑваш Республикин "Чӑваш Республикин территорийӗнче правӑн тавралӑх хутлӑхне сыхлассипе тата экологи хӑрушсӑрлӑхне тивӗҫтерессипе ҫыхӑннӑ уйрӑм хутшӑнӑвӗсене йӗркелесси ҫинчен" 2016 ҫулхи пуш уйӑхӗн 4-мӗшӗнчи 3 №-лӗ саккунне (Чӑваш Республикин Саккунӗсен пуххи, 2016, 3 №; 2017, 2 №; "Республика" хаҫат, 2018, ака уйӑхӗн 4-мӗшӗ; 2019, ҫу уйӑхӗн 15-мӗшӗ, утӑ уйӑхӗн 17-мӗшӗ, юпа уйӑхӗн 18-мӗшӗ; 2020, пуш уйӑхӗн 11-мӗшӗ, юпа уйӑхӗн 28-мӗшӗ; 2021, чӳк уйӑхӗн 17-мӗшӗ; 2023, ҫу уйӑхӗн 31-мӗшӗ, юпа уйӑхӗн 4-мӗшӗ) ҫакӑн пек улшӑнусем кӗртес:
1) 271 статьяра:
а) иккӗмӗш абзаца "аталантарас" сӑмах хыҫҫӑн "тытӑмне" сӑмах хушса хурас;
ӑ) ҫакӑн пек ҫырса пиллӗкмӗш ҫӗнӗ абзац хушса хурас:
"тавралӑх хутлӑхӗн тӑрӑмӗ ҫинчен халӑха информаципе тивӗҫтерес ӗҫе хутшӑнса;";
б) пиллӗкмӗш абзаца улттӑмӗш абзац тесе шутлас;
2) ҫакӑн пек ҫырса 271-1 статья хушса хурас:
"271-1 статья.	Чӑваш Республикин территорийӗнчи экологи вӗренӗвӗн тата экологи ҫут ӗҫӗн тӗп принципӗсем
Чӑваш Республикин территорийӗнчи экологи вӗренӗвӗн тата экологи ҫут ӗҫӗн тӗп принципӗсем ҫаксем пулса тӑраҫҫӗ:
1) экологи вӗренӗвӗн тата экологи ҫут ӗҫӗн тытӑмне аталантарма лайӑх условисем туса парасси;
2) экологи вӗренӗвӗн системӑлӑхӗ тата комплекслӑхӗ;
3) экологи вӗренӗвне Чӑваш Республикин территорине ҫирӗппӗн аталантарас тӗллевлӗ тӑвасси;
4) экологи вӗренӗвӗ ҫут ҫанталӑкпа усӑ курассине вырӑнлӑрах тумалли практика задачисене пурнӑҫлас, ҫут ҫанталӑка упрас тата тавралӑх хутлӑхӗн пахалӑхне лайӑхлатас енлӗ пулни;
5) тавралӑх хутлӑхӗн тӑрӑмӗ ҫинчен калакан информаци уҫҫӑнлӑхӗпе тивӗҫеслӗхӗ;
6) граждансем, общество пӗрлешӗвӗсем тата ытти организацисем экологи вӗренӗвӗн тата экологи ҫут ӗҫӗн тытӑмне аталантарас ӗҫе хутшӑнасси.";
3) ҫакӑн пек ҫырса 274 тата 275 статьясем хушса хурас:
"274 статья.	Экологи вӗренӗвӗ тата экологи ҫут ӗҫӗ енӗпе ӗҫлекен общество пӗрлешӗвӗсене тата коммерциллӗ мар ытти организацисене патшалӑх енчен пулӑшасси
1. Экологи вӗренӗвӗ тата экологи ҫут ӗҫӗ енӗпе ӗҫлекен общество пӗрлешӗвӗсен тата коммерциллӗ мар ытти организацисен Чӑваш Республикин "Чӑваш Республикинче социаллӑ тӗллевлӗ коммерциллӗ мар организацисене пулӑшу парасси ҫинчен" 2011 ҫулхи авӑн уйӑхӗн 15-мӗшӗнчи 
61 №-лӗ саккунӗпе палӑртнӑ майсемпе тата тӗслӗхсенче Чӑваш Республикин территорийӗнче патшалӑх пулӑшӑвне илме право пур.
2. Экологи вӗренӗвӗ тата экологи ҫут ӗҫӗ енӗпе ӗҫлекен общество пӗрлешӗвӗсене тата коммерциллӗ мар ытти организацисене патшалӑх пулӑшӑвне вӑйра тӑракан саккунсене хирӗҫлемен ытти майсемпе пама пултараҫҫӗ.
275 статья.	Экологи вӗренӗвӗ тата экологи ҫут ӗҫӗ енӗпе ӗҫлекен граждансен, общество пӗрлешӗвӗсен тата коммерциллӗ мар ытти организацисен прависем
Экологи вӗренӗвӗ тата экологи ҫут ӗҫӗ енӗпе ӗҫлекен граждансем, общество пӗрлешӗвӗсем тата коммерциллӗ мар ытти организацисем ҫапла тума пултараҫҫӗ:
1) экологи вӗренӗвӗ тата экологи ҫут ӗҫӗ енӗпе тӑвакан ӗҫсене лайӑхлатас тата пурнӑҫлас тӗлӗшпе сӗнӳсем пама, ҫавӑн пекех вӗсене пурнӑҫлас ӗҫе хутшӑнма;
2) экологи вӗренӗвӗ тата экологи ҫут ӗҫӗ енӗпе ӗҫ-хӗле пурнӑҫлама кирлӗ пулакан тавралӑх хутлӑхӗн тӑрӑмӗ ҫинчен калакан тӗрӗс информацие палӑртнӑ йӗркепе ыйтма тата илме;
3) обществӑра экологи культурине йӗркелес тата пысӑклатас тӗллевпе ҫут ҫанталӑка сыхлас тӗллевлӗ ӗҫсем, ҫав шутра территорисене тирпей-илем кӗртес тата йывӑҫ-курӑк лартас енӗпе субботниксем, конкурссем, фестивальсем, выставкӑсем, конференцисем, семинарсем, информаци ӗҫӗсем тата ытти ӗҫсем тума;
4) Раҫҫей Федерацийӗн саккунӗсемпе тата Чӑваш Республикин саккунӗсемпе пӑхса хӑварнӑ ытти правасене пурнӑҫлама.".

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет. 

	Чӑваш Республикин
Пуҫлӑхӗ
	
О. Николаев



Шупашкар хули
2024 ҫулхи ҫу уйӑхӗн 21-мӗшӗ

